ועדת הכספים, כנסת 18, פרוטוקול מספר 1116, 2012-06-12 11:55

משה גפני: אני פותח את ישיבת ועדת הכספים.

משה גפני: על סדר היום שינויים בתקציב לשנת 2012.

משה גפני: פניות מספר 233 ו-234 – חינוך פיננסי.

משה גפני: את דנה בזה היום?

פניה קירשנבאום: כן.

משה גפני: תאמרי בקצרה ולאחר מכן זה יידון בוועדת המשנה בראשות חברת הכנסת פניה קירשנבאום.

משה גפני: מה זה חינוך פיננסי?

משה גפני: לא הבנתי מה זה להעביר עשרים מיליון שקלים.

משה גפני: כאמור, הדיון היותר מורחב יהיה בוועדת המשנה, אבל תאמרי לנו משהו אם את רוצה שנאשר את זה היום.

נירית גדסי: שלום לכולם.

נירית גדסי: שמי נירית גדסי, אני מנהלת מחלקת חינוך פיננסי באגף שוק ההון במשרד האוצר.

נירית גדסי: אנחנו מחלקה חדשה שהוקמה לפני כחצי שנה בעקבות החלטת הממשלה שצריך לקדם את החינוך הפיננסי של אזרחי מדינת ישראל.

נירית גדסי: כשאנחנו מדברים על חינוך פיננסי, אנחנו בעצם מדברים על מתן מידע, כלים ויכולות לאזרחים לקבל החלטות מושכלות לגבי הכסף שלהם ברמה האישית, במסגרת האישית או המשפחתית.

נירית גדסי: אנחנו הולכים לגעת במגוון מאוד רחב של נושאים החל מכלכלת המשפחה, ניהול תקציב אישי או משפחתי, צרכנות נבונה, התנהלות בחשבון הבנק, רכישת מוצרים פיננסיים – אם זה ביטוח או מוצרי חסכון או השקעה – מגוון מאוד מאוד רחב של נושאים.

נירית גדסי: היום במדינת ישראל יש שלושה רגולטורים שאחראים על הפיקוח על הגופים הפיננסיים ועל המוצרים שהם מייצרים ומשווקים לצרכנים והם כמובן הפיקוח על הבנקים בבנק ישראל, רשות ניירות ערך ואגף שוק ההון במשרד האוצר ממנו אני מגיעה.

נירית גדסי: חסר איזשהו גורם שיסתכל יותר בראייה כוללת על המידע שנדרש לאזרח כדי לבוא ולעשות שימוש מושכל באותם מוצרים שכולנו מתנסים בהם ביום יום ומתקשים מאוד לקבל את ההחלטות הנכונות לגביהם.

נירית גדסי: לכן החליטו שצריך להקים איזשהו גורם שירכז את העיסוק בנושא, יתווה את המדיניות ויקדם את המדיניות הזאת וכאן אנחנו באים.

נירית גדסי: לצורך כך אנחנו ביקשנו תקציב של עשרים מיליון שקלים שנועד לאפשר לנו גם להתוות מדיניות, לקדם שיתופי פעולה בנושא, לקדם מחקר בנושא שנדרש כדי לדעת איך אנחנו מקדמים תוכניות חינוך פיננסי טובות ואפקטיביות לאזרחים כולם וגם לקדם תוכניות ספציפיות.

נירית גדסי: בכמה חודשים שאנחנו קיימים התחלנו לגבש איזושהי תוכנית מדיניות ברמה הלאומית, איך מקדמים חינוך פיננסי ועל זה אני ארחיב קצת יותר בישיבה שמתקיימת אחר כך בוועדת המשנה.

נירית גדסי: אני אדבר קצת יותר על הנושאים הגדולים יותר.

משה גפני: הדיון יהיה בוועדת המשנה וזה בסדר.

משה גפני: תגידי לנו למה אנחנו צריכים לאשר עשרים מיליון שקלים.

משה גפני: זאת אומרת, ברגע שאנחנו מאשרים, מי מקבל את הכסף?

נירית גדסי: עשרים מיליון השקלים האלה, זה קודם כל תקציב של פעילות מחלקת חינוך פיננסי שאמורה לקדם כמה דברים.

נירית גדסי: ראשית, אנחנו אמורים להקים אתר אינטרנט מרכזי לחינוך פיננסי שיכלול הרבה מאוד כלים לצרכנים לבדוק איך הם יכולים לקבל החלטה טובה יותר לגבי הכסף להם, אם אלה מחשבונים, אם אלה סרטונים, אם אלה כל מיני מצגות אינטראקטיביות והדברים האלה כמובן עולים לא מעט כסף.

משה גפני: כמה כסף עולה האינטרנט?

נירית גדסי: להערכתנו בסביבות חמישה מיליון שקלים.

נירית גדסי: הסעיף הגדול הנוסף עליו אנחנו מדברים.

נירית גדסי: במסגרת אותה תכנית מדיניות לאומית אנחנו נרצה לבחון איזה סוגי תוכניות כדאי לקדם בשלב הראשון כי ברור שאנחנו לא נוכל להגיע לכולם מיד אלא צריך לייצר איזשהו סדר עדיפויות.

נירית גדסי: אחד הדברים שברור לנו כבר היום שנרצה להגיע אליו בשלב הראשון הוא מערכת החינוך כיוון שמה שמלמדים בגיל צעיר בעצם נטמע בכולנו ומשריש בכולנו איזה שהם דפוסי התנהלות טובים יותר לגבי הכסף שלנו.

נירית גדסי: לכן ישבנו עם משרד החינוך וגיבשנו איזושהי תוכנית עבודה שאני ארחיב עליה בוועדת המשנה.

נירית גדסי: לצורך פיתוח החומרים הללו נדרשים כשישה מיליוני שקלים, לפי הערכות שגיבשנו יחד עם משרד החינוך.

נירית גדסי: בנוסף נדרש כסף גם להכשיר את המורים הקיימים במערכת החינוך כדי שילמדו את השיעורים הללו.

נירית גדסי: הם יצטרכו לעבור הכשרות וגם זה עולה כסף.

נירית גדסי: מעבר לכך, אנחנו צריכים להיעזר בכל מיני יועצים, אם זה יועץ להקים פלטפורמה לשיתוף הציבור עם שולחנות עגולים או כלים נוספים של שיתוף הציבור.

נירית גדסי: זאת תוכנית לא של מחלקת חינוך פיננסי לבד אלא אנחנו משתפים הרבה מאוד גופים.

יעקב אדרי: אתם מבקשים כסף ואחרי כן עושים תוכנית או להפך, יש תוכנית מובנית ומסודרת עם ציפיות מה יהיו התוצאות?

נירית גדסי: אנחנו ביקשנו תקציב ראשוני לצורך גיבוש התוכנית, גם לגבש את התוכנית ולקיים איזושהי התייעצות רחבה לגבי התוכנית.

משה גפני: כמה כסף תעלה התוכנית הכוללת?

נירית גדסי: התוכנית הכוללת תערב שותפים שהם לאו דווקא מהממשלה אלא גם מהמגזר הפרטי ולכן גם המימון לא בהכרח יגיע מהממשלה אלא מכל מיני מקורות.

יעקב אדרי: אני מציע שבכל זאת יהיה דיון בוועדת המשנה ואחרי כן נראה את התמונה.

פניה קירשנבאום: זה בדיוק מה שרציתי לומר.

פניה קירשנבאום: אנחנו יכולים להצביע כאן ואני אגיש רביזיה.

פניה קירשנבאום: עד שלא נדון בזה, הרביזיה תהיה.

משה גפני: אני מציע לקיים את הדיון ואת תאמרי לנו האם לקבל את ההמלצה.

פניה קירשנבאום: אם לא נצביע היום, זה יצטרך לחכות עד שבוע הבא.

יעקב אדרי: בינתיים הם יבואו ויסבירו את כל הנושא.

פניה קירשנבאום: אני שומעת שלא היה דיון וכל מה שאני שומעת זה בגדר של הכרזות ותוכניות.

פניה קירשנבאום: לפחות אני לא ראיתי – אבל אולי היום נראה בוועדת המשנה – משהו ממשי.

משה גפני: אנחנו נקיים את הדיון בוועדת המשנה בראשות חברת הכנסת פניה קירשנבאום.

נירית גדסי: חשוב להדגיש שגם לצורך הכנת תוכנית רצינית ומסודרת, נדרשים תקציבים.

משה גפני: אני לא דוחה אותך לשנה הבאה.

נירית גדסי: החלטת הממשלה שכבר עברה בנושא לפני מספר חודשים הטילה עלינו למשל להקים את אתר האינטרנט תוך פחות משנה מהיום.

נירית גדסי: כמובן שלצורך כך נדרש לנו כסף.

משה גפני: בסדר.

משה גפני: אני לא דוחה אותך לעוד שנה.

משה גפני: יש דיון בוועדת המשנה.

משה גפני: זה נראה לי קצת – אני חושב שזה גם נראה לאחרים – מוגזם.

משה גפני: זה הרבה כסף מה גם שאנחנו לא יודעים מה התוכנית הכוללת וכמה כסף זה יעלה.

משה גפני: בסדר, זה דבר נחמד חינוך פיננסי, ואגב, זה נושא מאוד חיוני היום, אבל זה יהיה במערכת החינוך?

משה גפני: אנחנו לא יודעים כלום.

משה גפני: אני לא חושב שזה דבר ראוי שנאשר בצורה הזאת אבל אני לא דוחה את זה לזמן רב.

משה גפני: היום יתקיים הדיון ואם יושבת ראש ועדת המשנה תגיד לנו שהתוכנית היא תוכנית רצינית וטובה – נאשר.

משה גפני: אל תכעסי עלינו.

נירית גדסי: חלילה, אני לא כועסת.

נירית גדסי: אני רק מנסה להבהיר שכדי שנוכל לעשות את עבודתנו כראוי, נדרשים לנו תקציבים.

נירית גדסי: גם משרד החינוך שמשתף אתנו פעולה בצורה יוצאת דופן רוצה לקדם את הדברים.

משה גפני: בסדר גמור.

משה גפני: אנחנו מבקשים שיתקיים דיון בעניין.

משה גפני: אני מודה לך.

משה גפני: פנייה מספר 239 - פניות מספר 249 ו-250 –

דורון סמיש: הפנייה נועדה לתגבר את משרד האוצר בעקבות חיוב כפול של מינהל הדיור הממשלתי.

משה גפני: עבור מה?

דורון סמיש: עבור שכר דירה.

דורון סמיש: הם חייבו פעמיים את שכר הדירה של משרד האוצר.

משה גפני: אנחנו מצביעים.

משה גפני: בעד אישור פניות מספר 249 ו-250 – פה אחד הפניות אושרו

משה גפני: פניות מספר 254 עד 256

אורי גבע: הפנייה הזאת נועדה לתגבור 5.5 מיליון שקלים בתקציב משרד החוץ ממשרדים שונים ואני אפרט.

אורי גבע: ראשית, מיליון ו-400 אלף שקלים להשתתפות בקיום מחנה מדע אסיאתי בשיתוף המשרד.

אורי גבע: עוד מיליון שקלים להפקת כנס בינלאומי להסברה ברחבי העולם.

משה גפני: רק רגע.

משה גפני: יש משהו שאנחנו לא יודעים, מינויים חדשים, שחברת הכנסת גמליאל היא שרה?

משה גפני: על חשבון זה שנתתם לה את המינוי, הורדתם לה שבעים אלף שקלים?

יעקב אדרי: כתוב השרה גילה גמליאל.

יעקב אדרי: לא רק זה אלא שכתבו פעמיים גמליאל.

משה גפני: פעמיים גמליאל.

משה גפני: לשכת השרה ומורידים לה שבעים אלף שקלים.

משה גפני: אם אתם מעלים אותה בדרגה, תוסיפו לה שבעים אלף שקלים.

משה גפני: תמשיך.

אורי גבע: יש תשלומים לקרן ההגירה הבינלאומית, מיליון שקלים, להסכם עובדים זרים עם תאילנד.

משה גפני: מה זה?

אורי גבע: הסכמים משותפים של ארגון ההגירה, ה-IOM, בין ישראל לבין תאילנד.

אורי גבע: אני לא מכיר את זה לפרטים.

סימה נח: מדינת ישראל חברה בארגון.

משה גפני: מי הדוברת?

סימה נח: סימה נוח, אגף התקציבים במשרד החוץ.

משה גפני: מה זה ההסכם הזה עם תאילנד?

סימה נח: בעיקרון אנחנו חברים בארגון ההגירה הבינלאומי וזה חלק מדרישות התשלום השנתית.

משה גפני: למה משרד החינוך נכנס לפנייה הזאת?

אורי גבע: משרד החינוך משתתף כאן בכמה דברים.

אורי גבע: דיברתי קודם על אותו מחנה מדע אסיאתי ומשרד החינוך משתתף.

אורי גבע: קרן אושוויץ, משרד החינוך משתתף גם בה.

משה גפני: מה זה קרן אושוויץ?

עודד לביאן: קרן אושוויץ היא קרן שהוקמה ביוזמת ממשלת פולין.

עודד לביאן: יש גיוסי תרומות מהרבה מדינות, בהן ארצות הברית, צרפת ועוד רשימה ארוכה של מדינות.

עודד לביאן: הכוונה היא לגייס סכום מאוד גדול של כמאה מיליון יורו שייועד לשימור ארוך הטווח של מחנות הריכוז.

משה גפני: היוזמה היא של ממשלת פולין ואנחנו משתתפים בזה?

עודד לביאן: כן.

עודד לביאן: אנחנו משתתפים כמו מדינות אחרות.

משה גפני: אנחנו מצביעים.

משה גפני: בעד אישור פניות 254 עד 256 – פה אחד הפניות אושרו

משה גפני: לבקשתו של חבר הכנסת ציון פיניאן ושל חבר הכנסת יעקב אדרי, אנחנו מדלגים על רשות המים.

עדי חכמון: התקשרתי קודם כדי לוודא שהפנייה עולה.

משה גפני: אני מתנצל בפניך.

משה גפני: אני רוצה שתגידי ברשות המים שזה דבר לא כל כך מקובל.

משה גפני: אני לא רוצה לדלג על זה כל כך הרבה פעמים אבל היו אמורים לשבת.

משה גפני: את לא אשמה.

עדי חכמון: וידאתי עם רשות המים שהם דיברו.

יעקב אדרי: למען ההגינות, אתי דיברו.

ציון פיניאן: גם אתי דיברו אבל עוד לא סגרנו כלום.

יעקב אדרי: אתי דיברו ולא נסגר כלום, אבל בטבריה יש בעיות קשות מאוד שצריך לפתור אותן.

משה גפני: את לא כועסת עלינו.

עדי חכמון: אף פעם אני לא כועסת.

משה גפני: פניות מספר 264 עד 267 - החליטו אתמול על ההנחות לנכים.

עדי חכמון: נכון.

עדי חכמון: חשבתי שלכבוד זה תעביר את הפנייה שלי.

משה גפני: זה לא הרבה כסף שם.

אמיר אדרי: הפנייה התקציבית נועדה לתקצוב של 109 מיליוני שקלים עבור משרד האנרגיה והמים בגין מימוש החלטת ממשלה מספר 2508 בנושא הפחתת פליטת גזי חממה, ביצוע העברות תקציביות ממשרד ראש הממשלה למשרד האנרגיה ותקצוב שכר לעובדי המחקר במכון הגיאולוגי בהתאם להסכם השכר שנחתם.

משה גפני: מה זה יעילות השימוש באנרגיה?

אמיר אדרי: על פי החלטת הממשלה משרד האנרגיה אחראי על התייעלות אנרגטית במגזר הביתי.

אמיר אדרי: אולי שמעת על גריטת מקררים לאוכלוסיות חלשות, גריטת מקררים לאוכלוסייה כללית, קמפיין הסברתי בטלוויזיה וברדיו.

משה גפני: אני מוכר את המקרר הישן שלי שזולל הרבה חשמל ואני יכול לקנות מקרר אחר בהנחה.

אמיר אדרי: נכון.

אמיר אדרי: היה מכרז לאוכלוסייה חלשה, אומר כך לצורך העניין.

משה גפני: לא כל האוכלוסיות החלשות.

משה גפני: חלקן.

אמיר אדרי: חלקן.

משה גפני: יש אוכלוסיות חלשות שלא זכו להשתתף בזה.

אמיר אדרי: בכל אופן, יש כאן השתתפות של המדינה על מנת לעודד החלפת מקררים ישנים שאוכלוסיות חלשות לא יכולות להחליף אותם.

אמיר אדרי: זה בסך הכול גורם להתייעלות והקטנת הצריכה בחשמל.

משה גפני: אנחנו מצביעים.

משה גפני: בעד אישור פניות מספר 264 עד 267 – פה אחד הפניות אושרו

משה גפני: חבר הכנסת אדרי ואני מגישים רביזיה.

משה גפני: אנחנו רוצים הסברים על הנושא אבל זה לא אתה אלא אנחנו נדבר עם המנכ"ל.

אמיר אדרי: לגבי האוכלוסיות שלא קיבלו?

משה גפני: בכלל.

יעקב אדרי: יש כמה שאלות מאוד חשובות.

משה גפני: יכול להיות שאני אבקש משאול צמח לבוא לדיון, אבל לא נעכב את זה אלא נעשה את זה מהר.

משה גפני: פנייה מספר 270 –

חן לב: הפנייה נועדה להגדיל את ההרשאה להתחייב בפרויקט להבה במשרד האוצר.

משה גפני: מה זה?

חן לב: פרויקט להבה הוא פרויקט לצמצום הפער הדיגיטאלי בחברה הישראלית.

משה גפני: הבנתי.

פניה קירשנבאום: מה זה פער דיגיטאלי?

משה גפני: תסביר.

משה גפני: לי כבר אין כוח.

חן לב: הפער הדיגיטאלי הוא איזשהו שם לפער בין מיומנויות המחשב של אוכלוסיות חזקות למיומנויות המחשב של אוכלוסיות חלשות.

חן לב: אנחנו מניחים שאוכלוסיות חלשות שאין להן גישה נוחה או למחשבים או למיומנויות השימוש במחשב, מתקשות להשתלב בשוק העבודה.

פניה קירשנבאום: מחלקים מחשבים?

חן לב: חס וחלילה.

חן לב: הפרויקט כולל כ-31 מרכזים ברשויות מקומיות כאשר בכל מרכז יש לפחות שתי כיתות לימוד ושיעורים שמועברים חינם לאוכלוסייה בתכנים שונים שרלוונטיים למיומנויות המחשב.

משה גפני: פניה, זה בסדר?

פניה קירשנבאום: כן.

משה גפני: אנחנו מצביעים.

משה גפני: בעד אישור פנייה מספר 270 – פה אחד הצבעה הפנייה אושרה

משה גפני: פנייה מספר 277 - הנגב והגליל.

משה גפני: תרבות.

משה גפני: 5,400 מיליון שקלים.

משה גפני: אנחנו ממשיכים.

משה גפני: פניות מספר 279 ו-281 – על זה השר דיבר אתי?

קרן שפר: יכול להיות.

קרן שפר: אני מניחה.

קרן שפר: זה היה תקוע זמן רב.

קרן שפר: הפנייה הזאת בעיקרה נועדה להעביר כשבעים מיליון שקלים לפיתוח תשתיות תיירותיות בהתאם לסיכום תקציב 2011-2012.

קרן שפר: כמו כן יש כאן העברה של 33 מיליון שקלים לתקצוב תוכנית לפיתוח ושיקום אגן ים המלח בהתאם להחלטת ממשלה 4254.

משה גפני: אנחנו מצביעים.

משה גפני: בעד אישור פניות מספר 279 ו-281 – פה אחד הפנייה אושרה

משה גפני: אני לא עושה רביזיה ולא עושה שום דבר כי אני פוחד מהשר שלכם.

משה גפני: מה שאני אומר עכשיו ייאמר גם על הפנייה הבאה.

משה גפני: אני מבקש את הרשימה של הפרויקטים התיירותיים עליהם מדובר.

משה גפני: אני סומך עליכם שתביאו אותה מהר ולכן אני לא מעכב את הפנייה אלא מאשר בלי רביזיה.

משה גפני: תודה.

משה גפני: פנייה מספר 280 – הרשות לשיקום האסיר

גיא הרמתי: הפנייה נועדה להוסיף תקציב של 840 אלף שקלים.

משה גפני: אמרו שהם סוגרים ושהוא מתפטר.

גיא הרמתי: זה נושא אחר מהותי יותר.

גיא הרמתי: כאן מדובר בתוספת של 840 אלף שקלים לצורך גידול בהוצאות שכר.

משה גפני: אנחנו מצביעים.

משה גפני: בעד אישור פנייה מספר 280 – פה אחד הפנייה אושרה

משה גפני: פניות מספר 282 עד 284 - אזורי פיתוח לבני המיעוטים.

משה גפני: אזורי תעשייה לבני המיעוטים.

דוד שטיינמץ: הפנייה הזאת נועדה להעביר עשרה מיליון שקלים בהרשאה להתחייב לפיתוח אזורי תעשייה במגזר המיעוטים בהתאם להחלטת ממשלה.

משה גפני: איפה זה יהיה?

דוד שטיינמץ: יש כאן 13 ישובים שכלולים בהחלטה.

דוד שטיינמץ: אום אל פאחם, רהט, נעה, שפרעם, סכנין ועוד.

משה גפני: מה עם טייבה?

דוד שטיינמץ: קלנסואה, טייבה, טמרה.

משה גפני: טייבה בפנים או בחוץ?

דוד שטיינמץ: אני לא יודע אם טייבה בפנים.

דוד שטיינמץ: לא כתוב לי כאן טייבה.

דוד שטיינמץ: אני לא יודע.

דוד שטיינמץ: החלטתם לסבך אותנו היום?

דוד שטיינמץ: למה טייבה לא בפנים?

דוד שטיינמץ: יכול להיות שהיא בפנים.

דוד שטיינמץ: אני יכול לבדוק.

דוד שטיינמץ: זה לא כתוב כאן.

משה גפני: מה עוד?

דוד שטיינמץ: חוץ מזה יש כאן שבעה וחצי מיליון שקלים בהרשאה להתחייב.

ציון פיניאן: רמת חובב בפנים?

דוד שטיינמץ: רמת חובב, שער הנגב וסלעית.

משה גפני: רמת חובב בפנים?

דוד שטיינמץ: כן.

דוד שטיינמץ: יש כאן עוד שישה וחצי מיליון שקלים הרשאה להתחייב להוצאה לאזורי תעשייה למגזר הבדואי בהתאם להחלטת ממשלה.

משה גפני: מה זה 500 אלף שקלים?

דוד שטיינמץ: עסקים קטנים.

דוד שטיינמץ: זאת העברה של משרד נגב וגליל אלינו עבור עסקים קטנים.

משה גפני: איזה עסקים קטנים?

משה גפני: איפה?

דוד שטיינמץ: אני לא יודע.

דוד שטיינמץ: זה פרויקט כללי של עסקים קטנים.

משה גפני: בסדר.

משה גפני: אנחנו מצביעים.

משה גפני: בעד אישור פניות מספר 282 עד 284 – פה אחד הפניות אושרו

משה גפני: אנחנו מבקשים לדעת האם טייבה בפנים.

משה גפני: פניות מספר 285 עד 289 – תיירות גם על זה דיבר השר.

קרן שפר: כן.

קרן שפר: גם על זה.

קרן שפר: הפנייה הזאת נועדה להסדיר את מסגרת תקציב השיווק של משרד התיירות.

משה גפני: למה שתי הפניות האלה לא מגיעות יחד?

קרן שפר: זה סעיף פיתוח וזה סעיף רגיל.

קרן שפר: יש כאן השלמה לתקציב הילולת הרשב"י.

משה גפני: מה זה הילולת הרשב"י?

קרן שפר: היה מחסור בתקציב ועכשיו משרד האוצר השלים את החסר.

משה גפני: כמה כסף?

קרן שפר: 5.4 מיליון שקלים.

קריאה: נוספו 1.7 מיליון שקלים.

משה גפני: כמה עולה בסך הכול הילולת הרשב"י?

קרן שפר: 6,8 מיליון שקלים.

משה גפני: רק משרד התיירות משתתף בזה או משתתפים גם משרדים נוספים?

קרן שפר: משרד האוצר ומשרד התיירות.

קרן שפר: יש תוכנית ממשלתית נפרדת.

משה גפני: כמה התכנית הממשלתית הכוללת?

קרן שפר: זה משהו נפרד.

קרן שפר: הסכום הוא 27.6 מיליון וזאת תוכנית נפרדת שקשורה לתשתיות.

משה גפני: אני שואל מה סך הוצאות ההילולה?

קרן שפר: 6.8 מיליון שקלים.

משה גפני: אין תקציב נוסף ממשרדים אחרים?

קרן שפר: להילולה עצמה, לא.

פניה קירשנבאום: אנחנו מבקשים להעלות שוב את פנייה מספר 277, עליה דילגנו כי לא היה מי שיציג את הנושא.

משה גפני: בסדר.

משה גפני: נבדוק אותה.

קרן שפר: 27.6 מיליון.

משה גפני: תוכלו גם על זה לתת לנו רשימה.

קרן שפר: רשימה של מה?

טמיר כהן: על פעילות השיווק למשל.

קרן שפר: בסדר.

משה גפני: אנחנו מצביעים.

משה גפני: בעד אישור פניות מספר 285 עד 289 – פה אחד הפניות אושרו

משה גפני: פניות מספר 292 ו-293 – מרכז השקעות

דוד שטיינמץ: יש כאן שינוי תקציבי בו יש תוספת של 3.7 מיליון שקלים לסעיפי התפעול של מרכז ההשקעות.

דוד שטיינמץ: זה כולל בקרה במרכז ההשקעות וכן תשלומים לרואי חשבון ולבודקים חיצוניים שבודקים את תוכניות ההשקעה כאשר נותנים שם את ההטבות למפעלים.

דוד שטיינמץ: כמו כן יש כאן שינויים פנימיים ויש תוספת לממונה על התקינה, למחשוב, לסחר פנים.

משה גפני: אנחנו מצביעים.

משה גפני: בעד אישור פניות 292 ו-293 – פה אחד הפניות אושרו

משה גפני: פניות מספר 294 ו-295 – הגנת הסביבה

שירלי ברנע: שירלי ברנע מהמשרד להגנת הסביבה.

שירלי ברנע: הפנייה נועדה לבצע את השינויים הבאים: 85 מיליון שקלים בהרשאה להתחייב עבור מתקני קצה לטיפול בפסולת, מיליון שקלים בהוצאה ושני מיליון שקלים בהרשאה להתחייב עבור פרויקטים להפחתת פליטות גזי חממה לפי החלטת ממשלה מספר 2508, 22 וחצי מיליון שקלים בהרשאה להתחייב עבור שיקום נחל קישון בהתאם להחלטת ממשלה מספר 3454, 26 מיליון שקלים מימון הרשאות עבר, 10 מיליון שקלים עבור פרויקטים לשיקום נחלים, 10 מיליון שקלים עבור פרויקטי תעשיות, ועוד כשניים וחצי מיליון שקלים עבור שיקום החי והצומח בכרמל.

משה גפני: תנו לנו פירוט של שיקום הנחלים כדי שנראה מה נעשה בעניין הזה.

משה גפני: אנחנו מצביעים.

משה גפני: בעד אישור פניות מספר 294 ו-295 – פה אחד הפניות אושרו

משה גפני: אני רוצה דוח על הפעילות הזאת.

משה גפני: פנייה מספר 296 –

רועי כפיר: מדובר בפניית תוכניות עבודה של בתי החולים הפסיכיאטריים והגריאטריים.

רועי כפיר: הסכום הגדול ביותר כאן הוא סכום שאנחנו משיבים מתקנת סל הבריאות לבתי החולים האלה בגלל הדחייה של הצו בבריאות הנפש שעובר רק ביולי 2015 לפי החלטת הממשלה.

משה גפני: אנחנו מצביעים.

משה גפני: בעד אישור פנייה מספר 296 – פה אחד הפנייה אושרה

משה גפני: פנייה מספר 297 –

רן רידיג: הפנייה נועדה לביצוע שינויים פנימיים הכוללים תקצוב של 15 מיליון שקלים בהרשאה להתחייב בפעילות עידוד תעסוקת הורים יחידים, סך של 15 מיליון שקלים עבור מימון מיזם טב"ת, סך של 3 מיליון שקלים עבור שוברי הכשרה שיוקצו לשירות התעסוקה, 3 מיליון שקלים עבור שוברי הכשרה ייעודיים לאוכלוסייה הערבית וכשניים וחצי מיליון שקלים לפעולות לעידוד תעסוקת יוצאי אתיופיה לפי החלטת הממשלה.

משה גפני: אנחנו מצביעים.

משה גפני: בעד אישור פנייה מספר 297 – פה אחד הפנייה אושרה

משה גפני: פנייה מספר 300 -

אורי גבע: הפנייה נועדה לתגבר ארבעה מיליון שקלים בהוצאה מותנית בהכנסה בהתאם להחלטת הממשלה לשדרוג והרחבת הכותל המערבי.

אורי גבע: עושים את זה בהוצאה מותנית בהכנסה מכיוון שזהו חלקו של מינהל מקרקעי ישראל בהחלטת הממשלה.

משה גפני: מה הולכים לעשות שם?

אורי גבע: החלטת הממשלה קובעת שהקרן למורשת הכותל המערבי תעשה פיתוחים ושדרוגים באזור הרחבה.

אורי גבע: זה מתחיל מהרמה הכי בסיסית כמו אפילו שדרוג השירותים ועד תשתיות מתחת לרחבה וכיוצא בזה.

אורי גבע: זאת תוכנית חמש שנתית בהשתתפות כמה משרדים.

אורי גבע: יתר הפנייה היא ביצוע שינויים פנימיים של משרד ראש הממשלה.

משה גפני: עוד הפעם השרה גמליאל?

משה גפני: עכשיו אתם מוסיפים לה כסף.

משה גפני: אנחנו מצביעים.

משה גפני: בעד אישור פנייה מספר 300 – פה אחד הפנייה אושרה

משה גפני: פניות מספר 301 ו-302 –

יוסי פלד: הפנייה נועדה להעברת סכום של 3.8 מיליון שקלים עבור הדרכה למנהלים לניהול עצמי של בתי ספר ובנוסף היא נועדה להעברת 10 מיליון שקלים עבור אבטחת ראשי רשויות מאוימים.

משה גפני: המדינה משתתפת בזה?

יוסי פלד: חצי ממשרד הפנים וחצי ממשרד האוצר.

משה גפני: מה שאתם מבקשים כאן, זה השלם?

יוסי פלד: זה השלם, עשרה מיליון שקלים.

משה גפני: חצי משרד הפנים וחצי משרד האוצר?

יוסי פלד: כן.

משה גפני: למה המדינה צריכה להשתתף?

משה גפני: למה זה לא מתקציב הרשויות?

יוסי פלד: זה מיועד רק לרשויות שמקבלות מענק איזון ואין להן תקציבים עודפים לאבטחת ראש רשות.

משה גפני: רשות שאין לה מענק איזון והיא צריכה לאבטח את ראש הרשות, אנחנו לא משתתפים?

יוסי פלד: עד כמה שאני זוכר כרגע, לא משתתפים.

יוסי פלד: מדובר בכך שזה לא תקציב שוטף.

יוסי פלד: לפעמים אלה דבריםש הרשויות לא צריכות והן לא מכניסות את זה לתקציב שלהן.

משה גפני: אם רוצים לאבטח את ראש עיריית תל אביב – ולא שאני יודע על דבר כזה אלא באופן תיאורטי – הוא איננו מקבל איזון.

יוסי פלד: למיטב הבנתי, אני לא זוכר בעל פה כרגע, אני חושב שהסיכום הוא רק לגבי רשויות שמקבלות מענק איזון.

יוסי פלד: אני אבדוק את זה.

משה גפני: תודה רבה.

משה גפני: אנחנו מצביעים.

משה גפני: בעד אישור פניות מספר 301 ו-302 – פה אחד הפניות אושרו

משה גפני: פניות מספר 303 עד 305 -

מוטי אלמליח: הפניות נועדו למימון תקנים של שירות אזרחי במגזר הערבי ובמגזר החרדי בהתאם ליעדים שהוצבו ואושרו בהחלטת ממשלה.

מוטי אלמליח: בנוסף נפתח פרט חדש למגזר הערבי.

מוטי אלמליח: הרחבת מערך הפיקוח והבקרה של המינהלת ועברנו למשרדים חדשים ומדובר בשיפוץ משרדי המינהלת בסכום של מיליון שקלים.

מוטי אלמליח: סך הכול מדובר בשלושים מיליוני שקלים.

משה גפני: מה התפקיד שלך?

מוטי אלמליח: אני מנהל התקציבים של המינהלת.

משה גפני: אנחנו מצביעים.

משה גפני: בעד אישור פניות מספר 303 עד 305 – נמנע - 1 הפניות אושרו פניה, מה את עושה?

פניה קירשנבאום: אני לא יודעת מה אני עושה.

פניה קירשנבאום: אני רוצה להבהיר עוד כמה הבהרות שתקועות ואני לא יודעת מה להחליט.

משה גפני: ציון, אתה בעד.

משה גפני: אני נמנע.

משה גפני: הפניות אושרו.

משה גפני: פנייה מספר 306 -

רועי כפיר: הפנייה, בדומה לקודמת, נועדה להתאמת תקציב לתוכניות העבודה.

רועי כפיר: גם כאן הסכום הגדול ביותר הוא בבריאות הנפש מתקנת סל הבריאות ותקציב המשרד.

משה גפני: אנחנו מצביעים.

משה גפני: בעד אישור פנייה מספר 306 – פה אחד הפנייה אושרה

פניה קירשנבאום: רביזיה.

משה גפני: בסדר.

משה גפני: רביזיה.

משה גפני: פנייה מספר 353 - חינוך אין רפרנט.

משה גפני: פנייה מספר 307 -

אריאל יוצר: הפנייה התקציבית נועדה לביצוע שינויים פנימיים במינהלי התרבות והספורט.

ציון פיניאן: לפי הסיכום בישיבה הקודמת זה תרבות, ספורט ודתות.

ציון פיניאן: מה זה מינהלי ספורט?

ציון פיניאן: איזה שינויים?

אריאל יוצר: אני אסביר.

אריאל יוצר: בעיקר מדובר כאן על תקצוב שנועד לעודד תרבות בפריפריה.

אריאל יוצר: יש שם סכום שמוקצה לעניין הזה ואנחנו מתגברים אותו.

פניה קירשנבאום: בסדר.

משה גפני: אנחנו מצביעים.

משה גפני: בעד אישור פנייה מספר 307 – פה אחד הפנייה אושרה

משה גפני: פניות מספר 308 ו-309 -

עופר מרגלית: הפנייה נועדה להעברת 900 אלפי שקלים ותקצוב של ארבעה תקנים לצורך הקמת אגף חירום במשרד התקשורת, בהתאם להנחיית ראש הממשלה.

עופר מרגלית: סך של 4.8 מיליוני שקלים בהרשאה להתחייב לטובת הפקות בשפה האמהרית ותקצוב מתמחה ליועץ המשפטי של מועצת הכבלים והלוויין, הגוף שמפקח על השידורים.

משה גפני: זה בשפה האמהרית?

עופר מרגלית: כן.

ציון פיניאן: זה חוק פיניאן.

משה גפני: נכון.

משה גפני: אנחנו מצביעים.

משה גפני: בעד אישור פניות מספר 308 ו-309 – פה אחד הפניות אושרו

משה גפני: פניות מספר 310 ו-311 -

מיכאל שפירא: אגף התקציבים בהנהלת בתי המשפט.

מיכאל שפירא: הפנייה נועדה לתקצב 9.2 מיליון שקלים תוספת למערכת בתי המשפט, חמישה מיליון שקלים לצורך שיפוץ היכל תל אביב הקיים שהוא מבנה ישן משנות ה-60 וזקוק לשיפוץ מסיבי לצד המבנה שנבנה לצידו.

מיכאל שפירא: שאר הכסף מיועד להמשך הפיתוח והתפעול של מערכת בית המשפט.

משה גפני: אנחנו מצביעים.

משה גפני: בעד אישור פניות מספר 310 ו-311 – פה אחד הפניות אושרו

משה גפני: אמרת שאתה מהנהלת בתי המשפט.

משה גפני: אין רפרנט מהאוצר לעניין הזה.

מיכאל שפירא: יש רפרנט מהאוצר.

משה גפני: מי הרפרנט מהאוצר?

מיכאל שפירא: דורון סמיש שנמצא בחוץ.

מיכאל שפירא: אם רוצים, אפשר לקרוא לו.

משה גפני: אנחנו אישרנו את הפנייה שלכם לגבי הנושא של בתי המשפט.

משה גפני: יש גם משהו על בתי הדין?

דורון סמיש: צריכה להעלות בשבוע הבא.

משה גפני: הם ביקשו להיפגש אתי.

משה גפני: אתם במשרד האוצר מעדיפים את בתי המשפט על פני בתי הדין בהעברות?

דורון סמיש: חס וחלילה.

משה גפני: אז למה כל הזמן יש רק על בתי המשפט ולא על בתי הדין?

משה גפני: הם מתלוננים על זה.

דורון סמיש: יש את הפיתוח של תל אביב.

דורון סמיש: אנחנו מעלים את הנושא בשבוע הבא.

משה גפני: מכם הם מפחדים אבל לי הם אומרים את האמת.

משה גפני: אני אשב אתם.

משה גפני: אישרתי את הפנייה של בתי המשפט.

משה גפני: פנייה מספר 312 -

רן רידיג: הפנייה נועדה לביצוע שינויים פנימיים בתקציב משרד התעשייה שעיקרם תקצוב הוצאות תפעול ושכר בשירות התעסוקה בסך של כ-26 מיליון שקלים ותגבור כוח אדם בשירות התעסוקה, בשני תקני כוח אדם.

משה גפני: מה זה תקני כוח אדם?

משה גפני: לשם מה אתם צריכים כוח אדם שם?

רן רידיג: השירות ביקש וקיבל, בסיכום תקציבי אתנו, שני תקנים.

משה גפני: שטיינמץ, מה זה כוח אדם?

דוד שטיינמץ: אני לא יודע.

משה גפני: רציתי לשאול אותו אם יתקבלו גם חרדים.

רן רידיג: אנחנו מאוד נשמח אם יהיו עובדים חרדים.

משה גפני: כן.

משה גפני: אני יודע.

משה גפני: כל הזמן אנחנו שמחים.

משה גפני: אנחנו מצביעים.

משה גפני: בעד אישור פנייה מספר 312 – פה אחד הפנייה אושרה

משה גפני: פניות מספר 314 עד 317 -

אסף וסרצוג: הפנייה נועדה לתגבר את תקציב המשטרה בסך של שלושים אלף ו-500 אלפי שקלים לפי הפירוט הבא: סך של 26 אלף ו-500 אלפי שקלים לטובת אבטחת הרכבת הקלה בירושלים בהתאם לסיכום.

משה גפני: זה בהתאם לחוזה אתם?

אסף וסרצוג: זה בהתאם לסיכום בין משרד האוצר, המשרד לביטחון פנים ומשרד התחבורה.

משה גפני: למה המדינה צריכה לממן את אבטחת הרכבת הקלה?

משה גפני: לא הרכבת צריכה לעשות זאת, חברת סיטיפס?

אסף וסרצוג: האבטחה היא אבטחה גם של העבודות בחלקן.

משה גפני: אני יודע שיש בעיות עם החברה.

משה גפני: אומרים כל הזמן – הייתה גם הצעת חוק שעלתה בוועדת השרים של חבר הכנסת מקלב, שלי ושל עוד כמה חברי כנסת – ודיברתי עם סגן החשב שאמר לי שזה בהתאם לחוזה העבודה, בהתאם לחוזה שנחתם, שהמדינה חתמה, עם חברת סיטיפס.

משה גפני: עכשיו אנחנו מעבירים כאן כסף עבור הרכבת הקלה.

משה גפני: אני שואל האם גם זה בהתאם לחוזה עם החברה.

אסף וסרצוג: אני צריך לבדוק אם זה בהתאם לחוזה, אבל יש סיכום של משרד התחבורה שצריך להעביר כסף לטובת שכירת מאבטחים.

אסף וסרצוג: אני צריך לבדוק אם זה בהתאם לחוזה.

משה גפני: תבדוק.

משה גפני: אני רוצה לדעת אם זה בהתאם לחוזה כי יש גם הצעת חוק של חבר הכנסת דוד רותם שנדחתה.

משה גפני: גיל שבתאי דיבר אתי.

משה גפני: נידחו הצעות החוק הללו.

משה גפני: היה מדובר על קנסות שהם גבוהים מדי ומאוד מחמירים, אבל אמרו שזה בהתאם לחוזה עם חברת סיטיפס.

משה גפני: זה נדחה בשבועיים ועבר כבר שבוע וחצי.

משה גפני: אני רוצה לדעת האם הכסף שאנחנו מוסיפים עכשיו הוא בהתאם לחוזה או שסתם אנחנו מתנדבים להעביר להם כסף.

משה גפני: אם מתנדבים להעביר להם כסף, אני רוצה לדעת למה.

משה גפני: אם אני אשתכנע שההתנדבות הזאת היא במקומה, אני אבקש שגם חברת סיטיפס תתנדב במשהו עבור אלה שנוסעים ברכבת הקלה.

משה גפני: כשתעביר אלינו את התשובות, נאשר את זה.

משה גפני: פנייה מספר 318 -

דוד שטיינמץ: הפנייה נועדה לתקצב כשישים מיליון שקלים – 59,500 מיליון שקלים – להרשאה להתחייב עבור תוכנית נועם.

דוד שטיינמץ: מדובר כאן בהטבות שמרכז ההשקעות נותן למפעלים שמעתיקים את המפעל שלהם ממרכז הארץ לנועם.

דוד שטיינמץ: מדובר כאן בחברות כמו פלדמן , חצור, פתרונות נייר וכולי.

משה גפני: אנחנו מצביעים.

משה גפני: בעד אישור פנייה מספר 318 – פה אחד הפנייה אושרה

משה גפני: פנייה מספר 319 – ממשל זמין כמה אתם רוצים עכשיו?

משה גפני: מתי ייגמר העניין הזה אליו אנחנו כל הזמן מעבירים כסף?

משה גפני: כמה כסף נצטרך שם?

חן לב: הפנייה נועדה לתקצב 13.3 מיליון שקלים לפעילות השוטפת בממשל זמין.

חן לב: בנוסף, פרויקט רישוי עסקים במיליון ו-400 אלף שקלים.

משה גפני: כמה כסף עוד תבקשו בעניין הזה?

ציון פיניאן: אני מבקש שבוועדת הכספים יתקיים יום עיון בנושא ממשל זמין.

חן לב: בשמחה.

משה גפני: צריך להביא את השר.

משה גפני: זה הרבה כסף.

משה גפני: כל הזמן אנחנו מעבירים.

משה גפני: בכל פניות שיש, תמיד יש העברה לממשל זמין.

חן לב: בגלל הגידול המהיר שלהם בשלוש השנים האחרונות והרחבת פעילות הממשלה באופן כללי בתחום המחשוב, קיים פער מובנה בין התקציב שנמצא בחוק התקציב לממשל זמין לבין התקציב שנדרש לפעילות.

משה גפני: אנחנו מתקרבים למאתיים מיליון שקלים.

חן לב: לממשל זמין?

משה גפני: כן.

טמיר כהן: למרכבה וממשל זמין.

חן לב: מרכבה, זה פרויקט שהתקציב שלו מנוהל בנפרד.

חן לב: ביחד שני הפרויקטים האלה, יכול להיות שמגיעים למאתיים מיליון שקלים.

משה גפני: אנחנו מצביעים.

משה גפני: בעד אישור פנייה מספר 319 - פה אחד הפנייה אושרה

משה גפני: פניות מספר 320 ו-321 –

אסף וסרצוג: הפנייה נועדה לתגבר את תקציב פיקוד העורף בסך של עשרים מיליון שקלים לשם מיגון תשתיות לאומיות.

משה גפני: למה?

אסף וסרצוג: מיגון של מספר פרויקטים.

משה גפני: איפה?

אסף וסרצוג: אני צריך לברר.

אסף וסרצוג: יש תוכנית של פיקוד העורף וזה בהתאם לתוכנית.

אסף וסרצוג: אני לא יכול לומר לך מה ספציפית בתוך התוכנית ימוגן.

פניה קירשנבאום: אני רואה שאתם מעבירים את זה מתקציב היערכות לרעידות אדמה.

אסף וסרצוג: לא, אנחנו מעבירים את זה מתוך רזרבה כללית.

אסף וסרצוג: זה תקציב חיצוני.

אסף וסרצוג: זה תגבור של התקציב ולא מתוך רעידות אדמה.

ציון פיניאן: מי שצריך להתנגד, זה אני כי אני נמצא באזור המסוכן.

פניה קירשנבאום: 040123.

משה גפני: זה יורד ממשרד ראש הממשלה.

אסף וסרצוג: כן, זה יורד ממשרד ראש הממשלה.

אסף וסרצוג: זה תגבור חיצוני.

משה גפני: תהיה פגיעה בהיערכות לרעידות אדמה?

אסף וסרצוג: לא.

אסף וסרצוג: ממש לא.

אסף וסרצוג: זה מתוך התקצוב הזה.

פניה קירשנבאום: בטח שלא, כי לא תהיה רעידת אדמה.

משה גפני: אני שואל את מה שאת שואלת.

פניה קירשנבאום: אני אומרת לך ברצינות.

פניה קירשנבאום: לא תהיה רעידת אדמה עד 2018.

משה גפני: אני יכול לשאול אותך לגבי עוד כמה דברים שאני רוצה לדעת מה הולך לקרות עד 2018?

פניה קירשנבאום: כל ההיערכות לרעידת אדמה תבוא מתמלוגים של הגז ומכיוון שעד 2018 לא יהיו תמלוגים, אזלא תהיה רעידת אדמה.

פניה קירשנבאום: זה פשוט מאוד.

פניה קירשנבאום: לא עושים שום דבר בנושא רעידת אדמה חוץ מלנצל את התקציב.

אסף וסרצוג: זאת לא פגיעה בתקציב רעידות אדמה.

אסף וסרצוג: זה חלק מתקציב שיועד גם למיגון של תשתיות לאומיות.

אסף וסרצוג: אני מניח שחלק ממנו הוא גם רלוונטי לרעידות אדמה, אבל זה לא פוגע בזה.

אסף וסרצוג: חד משמעית זה לא נועד לפגוע בזה.

פניה קירשנבאום: ב-26 ביוני מקיימים את ישיבת ועדת משנה לנושא רעידות אדמה ואני מאוד מקווה שתגיעו ותציגו מה אתם עושים מה אתם עושים בהיערכות.

משה גפני: אנחנו מצביעים.

משה גפני: בעד אישור פניות מספר 320 ו-321 – פה אחד הפניות אושרו אני מבקש לקבל את התוכנית על המיגון, היכן אתם עושים את זה.

משה גפני: אני לא מעכב את זה, אבל אני מבקש לקבל את התוכנית.

משה גפני: פנייה מספר 322 –

גיא הרמתי: הפנייה נועדה להוספת תקני כוח אדם למשרד הרווחה לצורך מסגרות לאנשים עם פיגור, פיקוח על מסגרות רווחה וקציני מבחן.

משה גפני: אנחנו מצביעים.

משה גפני: בעד אישור פנייה מספר 322 – פה אחד הפנייה אושרה

משה גפני: פנייה מספר 324 –

גיא הרמתי: הפנייה נועדה לשינויים פנימיים במשרד הרווחה וכן לתוספת של פרויקט כישורי שפה לגיל הרך ותוספת למאבק באלימות.

משה גפני: אלה שינויים פנימיים או שאתם מקבלים תוספת תקציב?

גיא הרמתי: הרוב אלה שינויים פנימיים.

משה גפני: מה מקבל המשרד מהאוצר?

גיא הרמתי: תוספת של כמיליון שקלים לפרויקט כישורי שפה לגיל הרך ולתוכנית מאבק באלימות בהתאם להחלטת ממשלה.

משה גפני: אנחנו מצביעים.

משה גפני: בעד אישור פנייה מספר 324 – פה אחד הפנייה אושרה

משה גפני: פניות מספר 326 ו-327 –

עופר מרגלית: הפנייה נועדה לתקצוב של 1.3 מיליארד שקלים למימון פרויקט קציר ים המלח ועשרה מיליון שקלים במזומן.

עופר מרגלית: 1.3 מיליארד שקלים, זה סך ההוצאה שאמורה לצאת עד 2030.

עופר מרגלית: מה שאמור לצאת השנה, זה סכום של עשרה מיליון שקלים.

עופר מרגלית: זה מה שמתוקצב במזומן.

עופר מרגלית: אנחנו עכשיו על סף חתימה.

משה גפני: זה התחיל כבר?

עופר מרגלית: המפעלים התחילו בעבודות ואנחנו עכשיו ערב חתימה ולכן אנחנו חייבים שתהיה את ההרשאה.

משה גפני: אתם מבקשים עכשיו את עשרת מיליון השקלים כי אתם עומדים לחתום עם המפעלים שם?

עופר מרגלית: נכון.

משה גפני: למה צריך את הכסף

עופר מרגלית: צריך את ההרשאה, את ה-1.3 מיליארד שקלים, כי רק מול זה אפשר לחתום.

משה גפני: ומה זה עשרת מיליון השקלים?

עופר מרגלית: זה הסכום שעל פי התזרים של המפעלים אמור לצאת השנה.

משה גפני: אם לא חתמתם, למה אתם רוצים שנאשר את זה?

עופר מרגלית: ההסכם סגור.

עופר מרגלית: כל מה שמחכים לו, זה לתקצוב של ההרשאה להתחייב בתקנה ואז הוא ייחתם.

עופר מרגלית: אין פערים.

משה גפני: הבנתי.

משה גפני: אנחנו מצביעים.

משה גפני: בעד אישור פניות מספר 326 ו-327 – פה אחד הפניות אושרו

משה גפני: פנייה מספר 328

רועי כפיר: הפנייה נועדה לתקצוב מבחני תמיכה לבתי חולים שמשלמים מענקים לרופאים בפריפריה במקצועות במצוקה.

ציון פיניאן: מה עם האחוזים של מס הכנסה לגביהם?

רועי כפיר: אנחנו עובדים על זה במקביל.

ציון פיניאן: אם אתם מנכים להם 48 אחוזים, אין בזה כל תועלת.

רועי כפיר: זה עניין של חוקי מס.

רועי כפיר: אתם יכולים להזמין לכאן את נציג רשות המסים.

רועי כפיר: הם אומרים שהם לא יכולים להתגמש הרבה מעבר אבל בכל זאת אנחנו מנסים למצוא דרך.

רועי כפיר: בסוף חוקי המס מכתיבים להם מה לעשות.

משה גפני: סגן שר הבריאות היה כאן בדיון והוא אמר שיושבים עם רשות המסים ומנסים להגיע להסדר.

רועי כפיר: ישבנו אתם, אנחנו ו, ואנחנו נשב אתם שוב.

משה גפני: מתי אתם אמורים לשבת שוב?

רועי כפיר: אני כרגע לא זוכר.

רועי כפיר: אני לא יודע אם נקבע מועד, אבל עובדים על זה.

רועי כפיר: בכל מקרה, זה ממש חיוני כדי שבתי חולים ששילמו כבר את המענקים, הם עכשיו בבעיה תזרימית.

משה גפני: אנחנו נאשר את זה, אבל אני רוצה שתגיד לנו איפה עומד העניין הזה כי זה דבר שרשות המסים הולכת וגובה מע"מ, מה שהיא לא גבתה קודם, והסדרים חיוניים למדינה לא מתבצעים בגלל זה.

משה גפני: אותו הדבר גם היה עם המעונות ועם המטפלות.

משה גפני: אותו הדבר גם עם הסכם הרופאים.

משה גפני: רוצים שיבואו רופאים לפריפריה, אבל גובים מהם 48 אחוזי מס.

משה גפני: תעדכן אותנו היכן זה עומד.

משה גפני: אני גם אדבר עם סגן השר.

משה גפני: אנחנו מצביעים.

משה גפני: בעד אישור פנייה מספר 328 – פה אחד הפנייה אושרה

משה גפני: פנייה מספר 329 - אין רפרנט.

משה גפני: פנייה מספר 331 – הוצאות חירום אזרחיות

אסף וסרצוג: הפנייה נועדה לבצע שינויים פנימיים בתקציב הוצאות חירום אזרחיות לפי צורכי המשרד.

אסף וסרצוג: בעבר חשבו שהם יצטרכו לקנות יותר מסכות מגן לילדים, אבל היום צריך יותר מסכות מגן שחורות, כך שמעבירים את זה בין תקנות.

משה גפני: שחורות?

אסף וסרצוג: מסכות מגן רגילות.

אסף וסרצוג: זה נקרא מסכות מגן שחורות רגילות.

אסף וסרצוג: לצורך כך הם צריכים גם להצטייד באביזרים נלווים.

משה גפני: זה לציבור?

אסף וסרצוג: כן, לציבור.

אסף וסרצוג: כמובן.

משה גפני: חסר הרבה כסף.

משה גפני: אתה יודע מה הולך לקרות עם זה?

אסף וסרצוג: לא מעבר למה שקורה כאן.

משה גפני: אנחנו מתקרבים ל-2013.

משה גפני: הייתה כאן התחייבות על המשך הרכישה.

אסף וסרצוג: כרגע ממשיכים לרכוש.

אסף וסרצוג: זה לטובת רכישה של מסכות נוספות.

משה גפני: כן, אבל זה סכום לא גדול.

אסף וסרצוג: סכום של כמעט שלושים מיליון שקלים שמוקצה לטובת העניין הזה.

משה גפני: אנחנו מצביעים.

משה גפני: בעד אישור פנייה מספר 331 – פה אחד הפנייה אושרה

משה גפני: פניות מספר 332 עד 336 –

דורון סמיש: הפנייה נועדה לתפעול תקציב הנהלת בתי המשפט בסך עשרה מיליון שקלים, בעיקר לשישה שופטים חדשים, בהתאם לסיכום בין משרד האוצר להנהלת בתי המשפט.

פניה קירשנבאום: מה זה בהתאמה?

מיכאל שפירא: לכל שופט צריך גם להצמיד קלדנית, עוזר משפטי ועובד מינהל כדי שיהיה אפשר לעבוד.

מיכאל שפירא: אלה האנשים שתמיד מוצמדים לשופט.

דורון סמיש: בנוסף, הפנייה מתגברת את רשות האכיפה והגבייה ב-600 אלף שקלים לקליטת רשמים בהתאם להסכם בין בתי המשפט לרשות האכיפה על ההפרדה.

דורון סמיש: תגבור נוסף להוצאה מותנית בסך שישה מיליון שקלים לתשלום עמלות הדואר ושאילתות.

משה גפני: מה זה עמלת בנק הדואר?

מיכאל שפירא: אני אסביר.

מיכאל שפירא: המערכת עברה לתשלום באופן מקוון כדי לנתב את השירות לאזרחים.

מיכאל שפירא: כלומר, האזרח מגיע לדואר ואפשר לראות את תיק בית המשפט.

מיכאל שפירא: הפקיד באשנב הדואר רואה את תיק בית המשפט ואז עבור כל תשלום, עבור כל טרנזקציה כזאת, צריך לשלם איזושהי עמלה לדואר.

מיכאל שפירא: זה משפר את השירות.

משה גפני: אני בכל זאת מבקש להביא את זה לישיבה הבאה כי אני רוצה לדעת מה קורה עם בתי הדין.

דורון סמיש: את בתי הדין הרבניים העברנו לפני חודש.

משה גפני: מה העברתם?

דורון סמיש: העברנו פנייה לתגבור מערכת שירה, מערכת המחשוב של בתי הדין הרבניים.

משה גפני: בלי שובלים, כמו אצל השופטים.

דורון סמיש: אין שם תגבור שופטים.

דורון סמיש: לא נדרש.

דורון סמיש: הם מעולם לא דרשו תקנים נוספים.

דורון סמיש: יש להם כרגע דרישות, בעקבות הצפה בחיפה שתעלה בשבוע הבא ועוד כמה דברים קטני שכרגע הם בדיונים.

משה גפני: תודה.

משה גפני: אני משאיר את זה לשבוע הבא.

משה גפני: פניות מספר 337 ו-338 –

אורי גבע: הפנייה הזאת נועדה להעביר מיליון שקלים מהמשרד לביטחון פנים למשרד ראש הממשלה, שוב, בהתאם להחלטת הממשלה לשדרוג רחבת הכותל.

אורי גבע: המשרד לביטחון פנים מעביר למשרד ראש הממשלה.

אורי גבע: המשרד לביטחון פנים משתתף בהחלטת הממשלה שדיברנו עליה קודם וזה החלק שלו לשנת 2012.

משה גפני: אנחנו מצביעים.

משה גפני: בעד אישור פניות מספר 337 ו-338 – פה אחד הפניות אושרו

משה גפני: פניות מספר 339 עד 340 -

דניאלה פרתם: הפנייה נועדה להעביר סך של 21 מיליון שקלים עבור ועדת התובענות בגין הקפאת הבנייה בשטחים בהתאם להחלטה מספר ב'22.

משה גפני: וישלמו את הכסף בסוף?

דניאלה פרתם: מטרת הפנייה היא להעביר את הכסף לוועדה התובענות על מנת שזו תוכל לשלם.

משה גפני: היה ויכוח בתוך משרד הביטחון ולכן לא שילמו.

משה גפני: ההעברה הזאת תגרום לכך שישלמו?

דניאלה פרתם: ההעברה הזאת נועדה להעביר את הכסף לועדת התובענות כדי לשלם עבור החלטות שהיא קיבלה ואמורה לקבל במהלך השנה הקרובה.

משה גפני: יש אנשים שמחכים הרבה זמן.

משה גפני: הם פונים אלי מכל מיני מקומות ואומרים שלא משלמים.

משה גפני: זה יגרום לכך שישלמו?

דניאלה פרתם: זה יגרום לכך שיהיה תקציב לשלם.

משה גפני: את תוכלי לברר עם משרד הביטחון מה יקרה כתוצאה מהעברת הפנייה הזאת?

דניאלה פרתם: בסדר.

דניאלה פרתם: אתה מדבר ספציפית על מקרה מסוים?

משה גפני: על כמה מקרים.

משה גפני: אני יודע שיש ויכוח בתוך משרד הביטחון.

משה גפני: דיברתי עם המנכ"ל.

דניאלה פרתם: כיום מעכבים תשלומים כיוון שאין תקציב בוועדה.

משה גפני: אנחנו מצביעים.

משה גפני: בעד אישור פניות מספר 339 עד 340- פה אחד הפניות אושרו

משה גפני: אני מבקש שתבררי לי האם אכן ישלמו.

משה גפני: פניות מספר 341 ו-342 –

יוסי פלד: הפנייה נועדה להעברת עשרה מיליון שקלים, סכום חלקי בשל הנחות ארנונה ליישובי עוטף עזה, בהתאם להחלטת ממשלה.

יוסי פלד: בנוסף יש שינויים פנימיים של שלושה מיליון שקלים עבור תשלום לרואה חשבון עבור בדיקת איחוד תיקים ברשויות.

משה גפני: מה זה הנחה בארנונה לעיריית שדרות?

יוסי פלד: יש החלטת ממשלה שהחליטה שיישובי עוטף עזה ייתנו הנחות.

משה גפני: זה בהתאם לחוק שהעברנו?

משה גפני: יוסי

יוסי פלד: החלטת ממשלה מספר 4059, הנחות ארנונה לתושבים ביישובי עוטף עזה, שישלמו פחות ארנונה והממשלה תשפה את הרשויות בגין ההנחה הזאת.

משה גפני: אנחנו מצביעים.

משה גפני: בעד אישור פניות מספר 341 ו-342 – פה אחד הפניות אושרו

משה גפני: פניות מספר 343 ו-344 –

אריאל לוין: שתי החלטות לצורך ביצוע שיקום שכונות חברתי ביישובי הדרוזים והבדואים.

אריאל לוין: 7.5 מיליון שקלים.

משה גפני: אנחנו מצביעים.

משה גפני: בעד אישור פניות מספר 343 ו-344 – פה אחד הפניות אושרו

משה גפני: פניות מספר 346 עד 349 -

דני גלושנקוב: הפנייה נועדה להגדיל את תקציב משרד המדע והטכנולוגיה ב-13 מיליון שקלים במזומן ו-17.4 מיליון שקלים בהרשאה להתחייב עבור תוכנית התשתיות המדעיות, מחקר דו לאומי בנושא מדע וקהילה.

דני גלושנקוב: הפנייה גם מגדילה את ההוצאה המותנית בהכנסה בסך של 31 מיליון שקלים עבור ביצוע פרויקטים בינלאומיים של המשרד והעברה של 32 מיליון שקלים ממשרד המדען הראשי במשרד התעשייה וכשלושה מיליון שקלים ממשרד המדע לתוכנית המו"פ האירופאית.

משה גפני: אנחנו מצביעים.

משה גפני: בעד אישור פניות 346 עד 349 – פה אחד הפניות אושרו

משה גפני: פניות מספר 352 ו-354 – המשרד לביטחון פנים

אסף וסרצוג: הפנייה נועדה לתגבר את תקציב המשרד לביטחון פנים על גופיו, את תקציב השכר והגמלאות, בסך של 150 מיליון שקלים וכן לביצוע שינויים פנימיים בתקציב שירות בתי הסוהר והמשטרה.

משה גפני: אנחנו מצביעים.

משה גפני: בעד אישור פניות מספר 352 ו-354 – פה אחד הפניות אושרו

משה גפני: את רוצה לחזור לפנייה מספר 277?

פניה קירשנבאום: כן, אם אפשר.

פניה קירשנבאום: אם אתה רוצה, אנחנו נחכה לשבוע הבא.

פניה קירשנבאום: אני ביקשתי מהם להפריד בין ההעברות.

פניה קירשנבאום: יש שם את הנגב והגליל ואני לא מבינה למה קשרו את זה עם משרד אחר.

משה גפני: זה לא בסדר.

פניה קירשנבאום: זה לא בסדר.

פניה קירשנבאום: לי יש שתי בעיות.

פניה קירשנבאום: בעיה אחת היא עם משרד נגב וגליל והשנייה היא שכל החינוך היהודי בחוץ לארץ תקוע בגלל הסעיף.

משה גפני: אני אדבר גם עם משרד האוצר.

פניה קירשנבאום: אני לא יודעת איך לעשות את זה.

פניה קירשנבאום: החוזים להפעלה נחתמים עכשיו.

פניה קירשנבאום: אין כסף ולא נחתמים חוזים כך שעד סוף השנה אין שם פעילות ואנחנו פשוט בבעיה מאוד קשה בעניין הזה.

משה גפני: בסדר.

משה גפני: פנייה מספר 351 – רשות האוכלוסין אין רפרנט.

משה גפני: פניות מספר 355 ו-356 -

אורי שמרת: אני גם אודה אם תוכלו אחר כך לחזור לפנייה מספר 353 כי הייתי בוועדת החינוך.

אורי שמרת: הפנייה התקציבית נועדה להעברת 346,658 אלפי שקלים במזומן לתקציב מינהל הפיתוח של משרד החינוך בהתאם לקצב הוצאת המזומנים בפועל.

משה גפני: זה תקציב הפיתוח של משרד החינוך.

משה גפני: אנחנו מצביעים.

משה גפני: בעד אישור פניות מספר 355 ו-356 – פה אחד הפנייה אושרה

משה גפני: פנייה מספר 353 -

אורי שמרת: תודה.

אורי שמרת: הפנייה נועדה לתקצב סך של 80 מיליון שקלים בהתאם להסכם הקואליציוני עם סיעת יהדות התורה עבור הנושאים הבאים: 38 מיליון שקלים עבור סמינרים להכשרת עובדי הוראה, 25 מיליון שקלים עבור מינהל החינוך העצמאי, 12 מיליון שקלים עבור תרבות יהודית ו-5 מיליון שקלים עבור שילוב תלמידים.

משה גפני: אנחנו מצביעים.

משה גפני: בעד אישור פנייה מספר 353 – פה אחד הפנייה אושרה

משה גפני: יש רביזיה של אחמד טיבי על פיקוד העורף.

ציון פיניאן: יש גם לגבי משרד התחבורה.

משה גפני: כן.

משה גפני: אי אפשר להשאיר את זה.

משה גפני: רביזיה על פניות מספר 215 ו-216 - רכב ביטחון אנחנו מצביעים על אישור הרביזיה של חבר הכנסת אחמד טיבי.

משה גפני: בעד אישור הרביזיה – אין הרביזיה נפלה

משה גפני: הרביזיה נפלה ולכן הפניות אושרו.

משה גפני: רביזיה על פניות 243 עד 245 – משרד השיכון, תשתיות ביוב וטיהור שפכים אנחנו אישרנו את זה.

משה גפני: אנחנו מצביעים על הרביזיה של חבר הכנסת אחמד טיבי.

משה גפני: אישור הרביזיה – אין הרביזיה נפלה

ציון פיניאן: יש עוד רביזיה שלו לגבי משרד התחבורה.

שכיב מוראד שנאן: גם של משרד התעשייה.

קריאה: גם של המשרד להגנת הסביבה.

שכיב מוראד שנאן: הוא הודיע שהוא מסיר את הרביזיות לגבי משרד התעשייה?

שכיב מוראד שנאן: גם אותן צריך להסיר.

משה גפני: משרד התעשייה, הרביזיות ירדו.

טמיר כהן: כן, הרביזיות ירדו.

טמיר כהן: אלה רביזיות אחרות.

שכיב מוראד שנאן: הוא קיבל את מה שהוא ביקש.

משה גפני: חלק.

משה גפני: הרביזיה נפלה והאישור בתוקף.

קריאה: יש עוד הודעה שלא עלתה.

שכיב מוראד שנאן: אנחנו לא מורידים, את ההודעה של מבקר המדינה על המינויים.

שכיב מוראד שנאן: אפילו לא התייחסו לזה.

משה גפני: בסדר.

משה גפני: לא נביא את זה.

משה גפני: יש הודעה על הוצאות חירום אזרחיות.

משה גפני: מי יכול להסביר את זה

אסף וסרצוג: אני יכול לנסות.

משה גפני: תנסה.

משה גפני: אם לא תצליח, לא נאשר אף על פי שאני רוצה לאשר כי אלה הוצאות חירום אזרחיות.

משה גפני: זאת הודעה.

משה גפני: הוצאות חירום אזרחיות, מרכיבי ביטחון, 98 מליון שקלים, תוכנית גאות ושפל, מיגון ישובים.

משה גפני: זה חדש.

משה גפני: אלה נושאים של מיגון שאני רוצה לאשר.

אסף וסרצוג: זאת בקשה להעברת עודפי תקציב משנת 2011 לשנת 2012 בהתאם לעודפים מחויבים.

אסף וסרצוג: זאת השלמה של עשרים האחוזים משנה שעברה.

משה גפני: למה זה הולך?

משה גפני: למיגון.

אסף וסרצוג: בעיקר למיגון, לתוכניות מיגון כאלה ואחרות, הצטיידות.

משה גפני: יהודה ושומרון.

אסף וסרצוג: בין היתר, כן.

שכיב מוראד שנאן: מה בין היתר?

שכיב מוראד שנאן: בין היתר או רק?

אסף וסרצוג: אני לא יודע אם רק.

אסף וסרצוג: את זה אני צריך לברר אבל אלה עודפים משנה שעברה.

משה גפני: כתוב בפנייה.

משה גפני: יש תוכניות למיגון ישובים ביהודה ושומרון, יש מיגון ישובי סובב עזה, רשות חירום לאומית.

משה גפני: שכיב, צריך לאשר את זה.

משה גפני: אני לא רוצה לעכב.

משה גפני: אנחנו מצביעים על אישור ההודעה

משה גפני: בעד אישור ההודעה – פה אחד ההודעה אושרה

משה גפני: מה יש לנו עוד?

טמיר כהן: רביזיות של טיבי.

משה גפני: משרד הפנים, פיקוח ארצי על הבחירות.

משה גפני: נשאיר את הרביזיה שלו.

משה גפני: לא צריך לפקח כל כך על הבחירות.

משה גפני: משרד המשפטים.

משה גפני: למה הוא עיכב את משרד המשפטים?

אייל אביטל: בגלל השאלה של שרית דנה.

משה גפני: נכון.

משה גפני: דיברתי עם שרית דנה והיא אמרה לי שאני אומר לטיבי שהמשרד שמבקש את התקציב עבור טייבה, שיסביר למה טייבה צריכה לקבל.

משה גפני: לא חוות דעת של טיבי עצמו או של מישהו מחברי הכנסת אלא המשרד שמבקש להעביר את הכסף, שהוא ייתן חוות דעת.

שכיב מוראד שנאן: יש לנו עניין יותר חמור משרית דנה שתוקעת את נושא חיבורי החשמל.

שכיב מוראד שנאן: היא עוד לא נתנה תשובה.

שכיב מוראד שנאן: ביולי יתקיים דיון.

שכיב מוראד שנאן: אנחנו אמרנו בוועדת הכספים שתוך שבועיים אנחנו צריכים לקיים דיון נוסף כאשר משרד הפנים חוזר אלינו עם תשובות.

שכיב מוראד שנאן: אחרי כן אתה אמרת לי שבמשרד ראש הממשלה יתקיים דיון ב-15 אבל הדיון שהיה אמור להתקיים במשרד ראש הממשלה ב-15 ביוני נדחה ליולי.

שכיב מוראד שנאן: זאת לא רק מריחה של הזמן אלא זאת יריקה בפרצוף הוועדה.

שכיב מוראד שנאן: לדעתי לא צריך לאשר שום דבר שקשור בשרית דנה.

שכיב מוראד שנאן: בכל מקרה, אני אתנגד לכל דבר שקשור בשרית דנה.

משה גפני: טוב שאתה אומר לי.

משה גפני: אני אדבר עם הראל לוקר.

משה גפני: את זה נשאיר.

אייל אביטל: אדוני, אפשר להתייחס עניינית?

משה גפני: אין כאן שם דבר שהוא לא ענייני.

משה גפני: אפילו הבדיחות הן ענייניות.

משה גפני: אתה יכול להתייחס איך שאתה רוצה, אפילו לא ענייני, אבל זה יהיה חריג.

אייל אביטל: נוסף עכשיו עניין שלא קשור לרביזיה שהוגשה לגבי הפנייה הספציפית.

אייל אביטל: לגבי הפנייה הספציפית, חבר הכנסת לא היה בדיון ואני יודע שאתה קיבלת תשובה והיא הייתה תשובה שהייתה קצת שונה מכפי שנאמר כאן בדיון.

משה גפני: אמרתי.

אייל אביטל: גברת שרית דנה לא מעכבת שום דבר.

אייל אביטל: הנושא הוצג בפניה והיא ביקשה מהמשרד, מהייעוץ המשפטי של המשרד הרלוונטי, להעביר את חוות הדעת המקצועית שלו.

משה גפני: נכון.

משה גפני: אמרתי את זה.

אייל אביטל: זה שלמשרד התעשייה לקח שלושה חודשים לדון ולהתעסק בסוגיה, זה לא קשור.

שכיב מוראד שנאן: מדובר בתקציב אזור התעשייה של טייבה שעל סמך זה הגיש רביזיה והסיר אותה עוד לפני שהגברת שרית דנה נתנה את התשובה.

שכיב מוראד שנאן: הרביזיה שלו בעניין של משרד התעשייה גם נגעה לאזור התעשייה של טייבה.

משה גפני: נכון, אבל שרית דנה נתנה תשובה.

משה גפני: אני דיברתי אתה.

שכיב מוראד שנאן: לא היה צריך אחר כך את התשובה שלה כי העניין נפתר על ידי משרד התעשייה.

משה גפני: עושים אזור תעשייה בטייבה?

שכיב מוראד שנאן: מפתחים את אזור התעשייה.

משה גפני: כנראה נתנו חוות דעת ואישרו את זה.

משה גפני: לי היא אמרה שאם תהיה חוות דעת מקצועית של המשרד הייעודי במקרה הזה, היא לא מעכבת.

שכיב מוראד שנאן: אני אישית מבקש אדוני היושב ראש שעד שהגברת שרית דנה לא עוזרת לנו לבטל את הסכנות הקיומיות של האנשים שנמצאים בסכנת חיים.

משה גפני: אבל למה את זה אתה ממקד בשרית דנה?

משה גפני: זה מנכ"ל משרד ראש הממשלה.

שכיב מוראד שנאן: מי שביטל את התקנות ואמר שהן לא חוקיות וצריך לבטל אותן, יכול להיות שהן לא חוקיות וצריך לבטל אותן אבל יש בכל זאת חלופה אחרת של משרד היועץ המשפטי.

משה גפני: אני אבדוק את זה.

משה גפני: מה יש לנו עוד?

אייל אביטל: אדוני, האם הרביזיה מוסרת?

משה גפני: לא.

אייל אביטל: מבחינה עניינית התשובה ניתנה.

אייל אביטל: אני שומע כאן עכשיו רביזיה חדשה.

משה גפני: לא.

משה גפני: אני אדבר עם שרית דנה ואני אדבר עם חבר הכנסת שכיב שנאן שצריך לאשר את זה.

משה גפני: אני לא הולך נגד חברי ועדה.

משה גפני: הבעיה היא בעיה ומה שעלה כאן בדיון בוועדה, זאת בעיה חמורה.

משה גפני: אני לא יודע לנקוט עמדה בעניין הזה כי לי אמר מנכ"ל משרד ראש הממשלה שהוא מזמן דיון, הוא חושב שהבעיה חמורה והוא הולך לפתור אותה, אבל עכשיו אני שומע שהדיון נדחה.

שכיב מוראד שנאן: לפי מה שהבנתי, הדיון היה צריך להתקיים ב-15 ביוני אבל הוא יתקיים רק בתחילת יולי.

משה גפני: אני צריך לבדוק.

משה גפני: אנו נמצאים במדינה שהכל גלגלי שיניים ואחד מזיז את השני.

משה גפני: זה לא שאנחנו לוקחים מקרה לגופו.

משה גפני: בניגוד משרדים שכל אחד דואג למשרד שלו, אנחנו צריכים לראות את המערכת כולה.

מיכאל שפירא: אדוני, זאת פנייה לא רק של משרד המשפטים אלא גם של בתי הדין הרבניים, של רשות האכיפה והגבייה ושל הנהלת בתי המשפט.

מיכאל שפירא: צריך להבין שהיא בעצם מעכבת גם אותנו ואנחנו לא קשורים לעניין.

אייל אביטל: אדוני, אני רוצה להשיב לך, אם אתה מרשה לי.

משה גפני: כן.

אייל אביטל: הרביזיה הקודמת שהוגשה - דווקא בגלל ההיכרות שלך עם עורכת הדין דנה - הוגשה בטענה שהגברת דנה מעכבת נושא מסוים.

אייל אביטל: לי היה חשוב לומר לוועדה, בגלל שטענו את מה שטענו, שאנחנו לא יכולים להתקדם עם העברת בתי הדין השרעים למקום שלהם.

שכיב מוראד שנאן: היכן?

אייל אביטל: בבית אגרון.

אייל אביטל: אנחנו לא יכולים להתקדם עם השיפוץ של בתי הדין הדרוזים ולא יכולים לשלם לספקים שנותנים שירות לכלל האוכלוסייה בישראל בתחום.

שכיב מוראד שנאן: אני רואה שאתה רוצה לסבך אותי.

שכיב מוראד שנאן: אני עומד על כך שהרביזיה הזאת תישאר.

שכיב מוראד שנאן: אין לי בעיה שיעכבו את הנושא של שיפוץ בתי הדין השרעים, גם המוסלמים וגם הדרוזים כשזה בא למנוע סכנת חיים שאורבת לאנשי אנשים כתוצאה מחיבורי חשמל לא תקינים ולא תקניים.

שכיב מוראד שנאן: זה פיקוח נפש יותר משיפוץ של מבנה.

אייל אביטל: אני מבין.

אייל אביטל: אני רק מציין לאדוני שלגברת שרית דנה בהקשר הזה אין שום נגיעה.

שכיב מוראד שנאן: תתפלא לשמוע.

משה גפני: שכיב, מה אנחנו עושים?

שכיב מוראד שנאן: נחכה לקבלת תשובה מהגורם המוסמך.

משה גפני: אנחנו מצביעים על הרביזיה של חבר הכנסת אחמד טיבי.

משה גפני: בעד אישור הרביזיה – אין הרביזיה הוסרה

משה גפני: הרביזיה הוסרה ועל כן האישור נשאר בתוקף.

משה גפני: הסבר לגבי הנושא של ועדת התובענות במשרד הביטחון.

דניאלה פרתם: אני אתחיל בוועדת התובענות ואחר כך אעבור לנושא הרכבת.

דניאלה פרתם: בנוגע לוועדת התובענות, כפי שציינתי, אני אחדד, מרבית הכסף מיועד להחלטות שהתקבלו במהלך השנה וכן כיום מתקיימים מספר שימועים שבסופם יחליטו אם מגיעים הפיצויים או לא.

דניאלה פרתם: במידה שיוחלט שכן, הכסף ישמש גם לזה.

משה גפני: בכמה כסף מדובר?

דניאלה פרתם: 21 מיליון שקלים.

משה גפני: אנחנו אישרנו את זה בלי רביזיה.

דניאלה פרתם: כן, אישרתם.

דניאלה פרתם: ההסבר לגבי הרכבת.

דניאלה פרתם: שאלתם האם סעיף האבטחה מופיע בחוזה.

דניאלה פרתם: הסעיף מופיע בחוזה.

משה גפני: של סיטיפס?

דניאלה פרתם: של סיטיפס, לרבות כל הפירוטים שנוכל להעביר לכם בהמשך.

משה גפני: לא הצבענו על זה.

דניאלה פרתם: אני רוצה לחדד ולומר שהסעיף נמצא בחוזה.

משה גפני: אני לא אאשר את זה עכשיו אלא בישיבה הבאה.

משה גפני: את לא צריכה לבוא שוב.

משה גפני: אני רוצה לברר את החלק הזה של סיטיפס עם החוק של חבר הכנסת רותם ומקלב.

משה גפני: מה נשאר לנו?

טמיר כהן: עוד הודעה אחת של הגנת הסביבה.

משה גפני: רביזיה על עודפים של הגנת הסביבה.

משה גפני: אנחנו מצביעים.

משה גפני: בעד אישור הרביזיה – אין הרביזיה נפלה

שכיב מוראד שנאן: זה הולך לצער בעלי חיים?

משה גפני: להגנת הסביבה.

משה גפני: לעודפי תקציב, קרן הניקיון, פרויקטים סביבתיים.

שכיב מוראד שנאן: גלעד ארדן כל יום לוקח עוד נתח מהמשרד של אורית נוקד.

שכיב מוראד שנאן: אם זה לצער בעלי חיים, בוא נחכה עד שאורית תחליט.

משה גפני: לא.

משה גפני: אלה עודפי תקציב.

משה גפני: הוא לא לוקח עכשיו שום דבר.

משה גפני: אנחנו מצביעים על הרביזיה.

משה גפני: בעד אישור הרביזיה – אין הרביזיה נפלה

משה גפני: הרביזיה נפלה ועל כן ההודעה אושרה.

משה גפני: תודה רבה.

משה גפני: הישיבה נעולה.